แมวตบมาที่มือมองไม่เห็นแผลไม่มีเลือดออกมีแต่แสบตรงที่โดนตบต้องฉีดวัคซีนได้หรือป่าว
สวัสดีค่ะ การถูกเท้าแมวตบที่มือ หากมีอาการแสบ แสดงว่าชั้นผิวหนังย่อมเกิดรอยแยก โดยอาจเกิดเพียงผิวหนังชั้นหนังกำพร้า จึงไม่มีเลือดออกให้เห็น ซึ่งก็มีโอกาสเสี่ยงที่จะติดเชื้อพิษสุนัขบ้าได้อย่างไรก็ตามหากเป็นแมวที่เลี้ยงแต่เฉพาะในเขตบ้าน ไม่มีสัตว์ตัวอื่นเข้ามาในบ้าน และแมวได้รับการฉีดวัคซีนมาทุกปี ต่อเนื่องอย่างน้อย 2 ปี โอกาสที่สุนัขจะเป็นโรคพิษสุนัขบ้าก็ถือว่าน้อยมาก ดังนั้น อาจใช้วิธีการเฝ้าสังเกตอาการไปก่อนก็ได้ค่ะ หากแมวไม่มีอาการผิดปกติและไม่ตายหรือหนีหายไปไหนภายใน 4-5 วัน แมวก็ไม่ได้เป็นโรคพิษสุนัขบ้า และ ก็ไม่ต้องไปฉีดวัคซีนพิษสุนัขบ้าค่ะ